text: Litaurere stjal dæk for 35.000 kr.
  13 december 2012 kl. 09.06
  To litauiske mænd på 21 og 32 år blev anholdt, da de havde stjålet dæk og fælge for 35.000 kr. hos en bilforhandler i Erritsø.
  Politiet modtog en anmeldelse om, at nogle mænd luskede rundt omkring Vi2Biler på Gl. Landevej i Erritsø ved Fredericia.
  En patrulje stoppede en hvid varevogn, som kørte fra stedet. Den viste sig at indeholde 12 dæk. Heraf var otte med alufælge.
  De to mænd skal afhøres i løbet af torsdagen.
  